Katrin Käärt

Katrin Käärt (sündinud 10. oktoobril 1983 Kohtla-Järvel) on endine eesti sprinter.

Katrin alustas isa Aini juhendamisel kergejõustikutreeninguid 1994. aastal Tootsis. Ain Käärt (1959–2006) oli samuti sprinter, kes saavutas 1980. aastal Eesti meistrivõistlustel 100 m jooksus kolmanda koha (ajaga 11,0).

Katrin lõpetas Tootsi Põhikooli 1999. aastal ning jätkas seejärel õpinguid Pärnu Hansagümnaasiumis.

Eesti meistrivõistluste sprindidistantsidel on Katrin Käärt tulnud juuniorina 13 ja täiskasvanute arvestuses 14 korda Eesti meistriks.

Katrini tütar Karoli Käärt tuli 2021. aastal 100 m sprindis Eesti meistriks ja 60 meetris Eesti sisemeistriks. Samuti on ta saavutanud 2020–2021 kolmel korral (sh üks kord hallis) Eesti meistritiitli ka teatejooksudes.

 Isiklikud rekordid 
Katrin Käärdi isiklikud rekordid on kirjas alljärgnevas tabelis:
+ Ala  Tulemus  Aeg Koht  Märkused 60 m jooks (sisestaadionil)  7,30  4. märts 2005  Madrid  endine Eesti siserekord 100 m jooks  11,57  1. august 2004  Tallinn  endine Eesti rekord 100 m jooks (sisestaadionil)  11,82  4. veebruar 2002  Tampere  Eesti siserekord 200 m jooks  23,78  7. august 2004  Riia  endine Eesti rekord 200 m jooks (sisestaadionil)  23,61  1. märts 2002  Viin  Eesti siserekord 400 m jooks 53,61  24. juuli 2004  Tartu 

 Viited 

Välislingid

Kategooria:Eesti sprinterid
Kategooria:Sündinud 1983